                                      Materská škola Petzvalova 8, Žilina

                                                              Zápisnica 
              z pedagogickej rady zo dňa 26.08. 2026, konanej v MŠ Petzvalova 8, Žilina

Prítomní: Podľa prezenčnej listiny

Program:
1. Otvorenie, oboznámenie s programom
2. Kontrola záverov
3. Privítanie nových zamestnancov, Organizácia školského roka 2026/2027
4. Vyhodnotenie letnej prevádzky
5. Rozdelenie detí do tried podľa veku
6. Školský vzdelávací program, Školský poriadok, Výročná správa za rok 2025/2026 , Plán profesijného rozvoja
7. Deti so ŠVVP a poskytovanie podporných opatrení
8. Ospravedlnenie neprítomnosti detí z PPV
9. Pedagogická dokumentácia
10. Vnútorná kontrola a hospitačná činnosť
11. Materiálno-technické a priestorové zabezpečenie materskej školy
12. Diskusia
13. Záver

Bod č. 1
Pedagogickú radu otvorila a viedla pani riaditeľka, ktorá privítala všetkých prítomných a oboznámila ich s programom porady.


Bod č. 2
Pani riaditeľka zhodnotila závery z predchádzajúcej rady ako splnené.


Bod č. 3
Pani riaditeľka privítala nových zamestnancov a popriala im úspešné začlenenie sa do kolektívu a popriala im veľa úspechov pri práci. Všetci prítomní boli oboznámení s organizáciou školského roka 2026/2027, prevádzkou MŠ, personálnym zabezpečením jednotlivých tried. Prerokované boli pracovné povinnosti zamestnancov, pracovný čas, organizácia denného režimu a zabezpečenie zastupovania počas neprítomnosti zamestnancov.


Bod č. 4
Pani riaditeľka informovala o skutočnej dochádzke detí počas letnej prevádzky – august 2026. Bolo konštatované, že napriek predpokladanému vyššiemu počtu prihlásených detí bola skutočná dochádzka výrazne nižšia. V nadväznosti a skúseností z predchádzajúcich letných prevádzok a ostatných školských prázdnin, bolo pristúpené k úprave počtu detí v školskom poriadku. Z pôvodných 15 detí bol upravený počet na 40 detí. Zmena bola prerokovaná aj na Rade školy dňa 20.08. 2026. Zároveň bolo prerokované, že v prípade, ak počet prihlásených detí klesne pod stanovenú hranicu 40 detí, materská škola prevádzku preruší. Pani riaditeľka sa vyjadrila, že cieľom je zabezpečiť efektívne a hospodárne zabezpečenie prevádzky.


Bod č. 5
Pedagogickí zamestnanci boli informovaní o rozdelení detí do tried. Boli informovaní aj o tom, že v školskom roku 2026/2027 sa jedna trieda zatvorila pre nízky počet detí.
1. trieda – Mravčeky – 2-3 ročné deti
2. trieda – Lienky – 2-3 ročné deti
3. trieda – Včielky – 3-4 ročné deti
4. trieda – Motýliky – 4-5 ročné deti
5. trieda – Žabky – 5-6 ročné deti
6. trieda – Žirafky – 5-6 ročné deti
7. trieda – Zajačiky – 5-6 ročné deti


Bod č. 6
Školský vzdelávací program: Zamestnanci boli oboznámení so Školským vzdelávacím programom materskej školy a jeho zameraním. Prerokovaný bol spôsob plánovania a realizácie výchovno-vzdelávacej činnosti. Zdôraznená bola potreba rešpektovať vekové a individuálne osobitosti detí a vytvárať podmienky na ich všestranný rozvoj.
Školský poriadok: Zamestnanci boli oboznámení so školským poriadkom a vnútornými pravidlami MŠ. Prerokované boli zmeny v školskom poriadku, práva a povinnosti detí, zákonných zástupcov, zamestnancov a organizácia prevádzky. Zdôraznená bola povinnosť všetkých zamestnancov dodržiavať stanovené pravidlá.
Výročná správa: Pani riaditeľka oboznámila všetkých prítomných s výročnou správou za školský rok 2025/2026 a výsledkami hospodárenia. Informovala o výsledkoch a zisteniach vyplývajúcich z činnosti MŠ, o dosiahnutých výsledkoch vo výchove a vzdelávaní a o oblastiach, ktorým je potrebné venovať pozornosť v nasledujúcom školskom roku 2026/2027. Zamestnanci boli oboznámení s vyhodnotením hospodárenia MŠ za školský rok 2025/2026, s využívaním pridelených finančných prostriedkov a s nakladaním s finančnými prostriedkami.
Plán profesijného rozvoja: Pri plánovaní profesijného rozvoja boli zohľadnené ciele a zameranie MŠ, uvedené v Školskom vzdelávacom programe. Na základe stanovených cieľov a potrieb MŠ boli s pedagogickými zamestnancami a aj s pedagogickými asistentmi prerokované oblasti ďalšieho vzdelávania. Všetci prítomní boli oboznámení s potrebou priebežne si dopĺňať a rozvíjať svoje profesijné kompetencie. 


Bod č. 7
V tomto bode boli všetci prítomní oboznámení so situáciou detí so ŠVVP a potrebou zabezpečovania ich individuálnych potrieb v rámci výchovy a vzdelávania. Pedagogickí zamestnanci, asistenti, špeciálna pedagogička boli oboznámení s potrebou uplatňovania vhodných postupov, diferenciácie činností.
Bod č. 8
Zamestnanci boli oboznámení, že materská škola má schválený miernejší režim ospravedlňovania neprítomností detí a pri jeho uplatňovaní je potrebné postupovať v súlade s platnými pravidlami. Všetky potrebné dokumenty a informácie týkajúce sa ospravedlnenia sú zverejnené na webovom sídle materskej školy.

Bod č. 9
V tomto bode bolo prerokované vedenie triednych kníh, pedagogickej diagnostiky, evidencia dochádzky a ďalšej dokumentácie súvisiacej a výchovou a vzdelávaním. Zdôraznená bola potreba viesť dokumentáciu priebežne, vecne, úplne a v súlade s platnými predpismi a zároveň dodržiavať zásady ochrany osobných údajov.

Bod č. 10
Kontrolná činnosť bude zameraná najmä na kvalitu výchovno-vzdelávacej činnosti, pedagogickú diagnostiku, diferencovanie, využívanie IKT pomôcok pri výchove a vzdelávaní.


Bod č. 11
Prerokovaná bola pripravenosť jednotlivých tried a priestorov MŠ k školskému roku 2026/2027. Pozornosť bola venovaná dostupnosti didaktických pomôcok, učebných materiálov a vytvoreniu bezpečného a podnetného prostredia pre deti. Zamestnanci boli upozornení na povinnosť bezodkladne oznamovať poškodenia alebo nedostatky.


Bod č. 12
V tomto mali zamestnanci priestor na predloženie svojich pripomienok a návrhov. Prerokované boli aktuálne organizačné otázky súvisiace so začiatkom školského roka a plánované akcie na školský rok 2026/2027.


Bod č. 13
V závere sa pani riaditeľka všetkým poďakovala za účasť a pedagogickú radu ukončila.



V Žiline, dňa 27.08. 2026




Meno a priezvisko                                                                 Meno a priezvisko
funkcia overovateľa:                                                              zapisovateľa:

..............................................                                                  ............................................ 
                                                   

